laion/Wikipedia-Exotic huggingface dataset:
בני ובנות הזוג של נשיאי מדינת ישראל

תפקיד ומעמד בן/בת הזוג של נשיא מדינת ישראל במדינת ישראל אינו מוסדר בחוק יסוד: נשיא המדינה, ולא בשום חוק אחר. התפקיד ניתן לפרשנות אישית על ידי בן הזוג. נכון לשנת 2022, אחת עשרה נשים היו רעיות של נשיאי המדינה. רעיית הנשיא מלווה את בעלה בפעילותו הרשמית, בישראל ומחוצה לה. רעיית הנשיא, בהתאם למקובל בכללי הטקס נלווית לנשיא בביקורים רשמיים בחו"ל, ומהווה מארחת רשמית של רעיותיהם של מנהיגים זרים המבקרים בישראל. בנוסף, לאורך השנים התמקדו רעיותיהם של נשיאי המדינה בפעילות חברתית וציבורית למען אוכלוסיות מסוימות, כגון עמותות לעזרה לנזקקים או גיוס תשומת הלב הציבורית לנושאים שלא תמיד זוכים למענה רשמי מטעם מדינת ישראל. תפקידה אינו מוגדר ומעוגן בחוק, אך התקנות מזכות את הנשיא במימון לשכה והוצאות שונות גם שבע שנים לאחר פרישתו, ואם נפטר בתוך תקופת הזכאות עוברות חלק מזכויות הפרישה שלו לאלמנתו וילדיו. בישראל אין תואר "הגברת הראשונה" שעבר את ועדת הסמלים והטקסים. עם זאת, הדבר הקרוב ביותר לזה היא בת הזוג של נשיא המדינה, כרעיה של מי שמבחינה חוקית הוא ראש המדינה. בביקור סגן נשיא ארצות הברית מייק פנס ב-2018, באחד הטקסים הכרוז הודיע באנגלית על כניסת "הגברת הראשונה שרה נתניהו", מה שעורר מהומה תקשורתית מאוחר יותר. משנת 1949 בחרו רעיות הנשיאים לעסוק בתחומים חברתיים או בתחומי צדקה הקרובים ללבן. אתר נשיא מדינת ישראל חטיבת טקס ואורחים רשמיים באתר משרד החוץ של מדינת ישראל מכונה גם: אשת הנשיא כיוון שלא הייתה עד כה נשיאה אישה החלטת גמלאות לנושאי משרה ברשויות השלטון (נשיא המדינה ושאיריו), תשמ"א-1981 נורית פלתר וצבי זינגר, כמה אנחנו משלמים על הנשיאים לשעבר, באתר ynet, 4 בנובמבר 2004 דנה ויס, ‏הגברת הראשונה: ראש הטקס יפוטר?, באתר ‏מאקו‏, 24 בינואר 2018 מעריב אונליין, ‏"הגברת הראשונה שרה נתניהו": הרגע המעניין בערב של מייק פנס, באתר מעריב אונליין, 22 בינואר 2018 אריק בנדר, פליטות פה, ליטוף לסאדאת ועיתוני פלייבוי, באתר nrg‏, 13 ביוני 2007
אינטר אסקלדס

אינטר קלוב ד'אסקלדס (בקטלאנית: Inter Club d'Escaldes) היא קבוצת כדורגל אנדורית מליגת העל האנדורית, שמקורה בעיר לז אסקלדס, במחוז אסקלדס-אנגורדני. Inter Club d'Escaldes או בקיצור אינטר, הוקמה בשנת 1991 ומקורה בעיר לז אסקלדס, והיא חברה מייסדת של ליגת העל האנדורית בשנת 1995. המועדון שיחק מאז בליגה הבכירה עד אפריל 2015, כאשר נשרה לליגת המשנה לאחר שסיימה במקום השמיני בתום העונה. המועדון חזר לליגת העל לאחר שתי עונות, במאי 2017. אינטר סיימה פעמיים במקום השלישי בליגת העל האנדורית במהלך שתי עונות רצופות, ב-1999/2000 ו-2000/2001, והפכה לסגנית מחזיקת הגביע האנדורי ב-2001/2002, כשהפסידה 0–2 מול לוסיטאנוס. בעונת 2019/2020 הפכה הקבוצה לאלופת הליגה הבכירה לראשונה בתולדותיה, והמועדון קיבל את הזכות להשתתף במוקדמות ליגת האלופות לעונת 2020/2021. הייתה זו ההשתתפות הראשונה בתולדות המועדון בטורניר בינלאומי רשמי. בנוסף לתואר האליפות זכתה הקבוצה גם בתואר הגביע האנדורי לראשונה בתולדותיו, וגם בתואר הסופרקאפ האנדורי - והשלימה ספורט מקומי. ב-2020/2021 וב-2021/2022 זכתה הקבוצה בעוד שתי אליפויות רצופות, כאשר היא מביסה מתמודדות חזקות לתואר כמו סנטה קולומה. ליגת העל האנדורית: 2019/2020, 2020/2021, 2021/2022 הגביע האנדורי: 2020, 2023 הסופר קאפ האנדורי: 2020, 2021 אתר האינטרנט הרשמי של אינטר אסקלדס אינטר אסקלדס, ברשת החברתית פייסבוק אינטר אסקלדס, ברשת החברתית אקס (טוויטר) אינטר אסקלדס, ברשת החברתית אינסטגרם אינטר אסקלדס, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net ערך זה הוא קצרמר בנושא מועדוני כדורגל. אתם מוזמנים לתרום לוויקיפדיה ולהרחיב אותו.
בילבונג (חברה)

בילבונג (באנגלית: Billabong International Limited) היא חברה מסחרית אוסטרלית המתמקדת ביצור בגדים המתאימים או קשורים לגלישת גלים, ונחשבת ליצרן הגדול בתחום. החברה נוסדה בשנת 1973 על ידי האחים גורדון ורנה מרצ'נט בגולד קוסט שבמדינת קווינסלנד אשר באוסטרליה וייצרה תחילה לבוש המותאם לגלישה. בדצמבר 2007 נרכשה החברה על ידי דן ויג'ינס בסכום של 1.5 מיליארד דולרים אוסטרליים. כיום בילבונג מייצרת לא רק ציוד גלישה אלא גם הלבשה ומוצרים נלווים כלליים, או כאלו המותאמים או קשורים לטיפוס הרים, סקייטבורדינג ועוד. את מוצריה משווקת בילבונג דרך מפיצים או זכיינים במדינות רבות ברחבי העולם. כך, לדוגמה, הזכיין הישראלי של החברה היא חברת הביגוד פוקס. בשנת 2018 נרכשה החברה על ידי חברת Boardriders אשר היא בעלת המותג המתחרה "קוויקסילבר" לאחר קשיים כלכליים. רשת חנויות Billabong Board Shop הוקמה בארץ על ידי חברת בילי האוס בע"מ, שממוקמת לא הרחק מחוף הים בבית ינאי. חנויות הרשת בישראל נקראות "בילבונג בורדשופ", ונמכרים מגוון רחב של מוצרי חברת הגלישה האוסטרלית Billabong. בנוסף, ברשת החנויות נמכרים מוצרי גלישה וסקייטבורד של חברות מהטובות בעולם. Billabong החלה את דרכה כמתפרה קטנה לייצור מכנסי גלישה בלבד, ומאז התפתחה למעצמה של ציוד ואופנת גלישה צבעונית לבנים ובנות, המשקפת את סגנון החיים ותרבות הגלישה האוסטרלית. כיום, מוצרי החברה נמכרים בלמעלה מ-65 מדינות בעולם, כאשר השווקים החזקים הם ארצות הברית, אוסטרליה, אירופה, דרום אפריקה, ברזיל, יפן וישראל. החברה מאמצת את התפיסה השיווקית של חברת Billabong העולמית, ובהתאם לכך, מאז הקמתה, מקפידה לתרום ולהוביל בפעילויותיה לקידום עולם הגלישה והסקייט בישראל, בין השאר על ידי מתן חסויות לתחרויות ולאירועים מרכזיים בענף וטיפוח עקבי של גולשים וסקייטרים מצטיינים. בנוסף, פעילות החברה כוללת פרויקטים ושיתופי פעולה שוטפים עם עמותת "צלול", במטרה להגן על החופים בישראל ולחזק את המודעות לשמירה על איכות הסביבה. שם החברה נגזר ממילה דומה בשפה אבוריג'נית שפירושה "נחל אכזב". מדיה וקבצים בנושא בילבונג בוויקישיתוף אתר האינטרנט הרשמי של בילבונג בילבונג, ברשת החברתית פייסבוק בילבונג, ברשת החברתית אקס (טוויטר) בילבונג, ברשת החברתית אינסטגרם בילבונג, סרטונים בערוץ היוטיוב בילבונג, באתר פינטרסט בילבונג ישראל רויטרס, בלומברג, בילאבונג הפסידה מיליארד ד' בשנתיים; "מותג חסר ערך", באתר TheMarker‏, 27 באוגוסט 2013
בילבונג

בילבונג (באנגלית: Billabong) באנגלית אוסטרלית הוא אגם קטן של מים עומדים המחובר לנתיב מים. בילבונגים נוצרים בדרך כלל כשנתיבו של נהר משתנה ומשאיר אחריו ענף ללא מוצא. רבים מהבילבונגים בצפון אוסטרליה שורצי תנינים: תנין הים הגדול והמסוכן ותנין ג'ונסטון הקטן יותר האנדמי לאוסטרליה. בילבונגים מופיעים בספרות האוסטרלית לא מעט. אחד האזכורים המפורסמים לבילבונג הוא בשורת הפתיחה של השיר Waltzing Matilda של בנג'ו פטרסון. בשאר העולם בילבונג נקרא "אגם קשת" בגלל הצורה שהאגמים האלה יוצרים בדרך כלל. בדרך כלל הם מתייבשים בקיץ, אך הם מתמלאים שוב מים ברגע שגשם יורד. מדיה וקבצים בנושא בילבונג בוויקישיתוף Definition: Billabong, KAPLAN INTERNATIONAL LANGUAGES, ‏23-1-2012 ערך זה הוא קצרמר בנושא גאוגרפיה של אוסטרליה ובנושא ימות ואגמים. אתם מוזמנים לתרום לוויקיפדיה ולהרחיב אותו.
אמבסל

אָמְבַּסֵל (געז: ኣምባስል, מבוטא גם כ: אָמְבַּ סֵל) היא נפה במדינת אמהרה שבאתיופיה, שם הנפה לקוח משם המבצר הררי (ראו: אמב) הממוקם באזור. בעברו כונה גם "אמבה ישראל". נפת אמבסל ממוקמת במחוז דרום וולו. אמבסל גובלת ממערב בטאנטה, בצפונה במחוז דרום וולו, במזרחה בנפת ווארה בבו ובדרומה בקוטבאר. העיירה אוצ'ילי היא היישוב הגדול בנפה. בין הנהרות הזורמים באמבסל נמנה נהר וואחה טיטו. בנפה ישנם מצבורי פחם גדולים שנוצלו לראשונה בהיקף תעשייתי בתקופת הכיבוש האיטלקי על שם נפת אמבסל נקרא גם אחד הסולמות המוזיקליים האופייניים למוזיקה האתיופית המסורתית ולנעימות יהדות אתיופיה שהתפתחו באזור. בסולם זה מסופרות עלילות מסורתיות והיסטוריות, המועברות מאב לבן. בתקופה הפיאודלית אמבסל הייתה תחת שליטה של אחת ממשפחות האצולה החשובות באימפריה האתיופית. למרות שהם שלטו על חלק קטן מהנפה באזור המבצר ההררי, שליטי המבצר היו ידועים בתואר ג'נטיראר, תואר העובר בירושה מאב לבן. הקיסרית מאנאן אספוו אשתו של הקיסר היילה סלאסי הייתה בתו של שליט המבצר הג'נטיראר אספוו. האזור ההררי של אמבסאל מזוהה על ידי ההיסטוריון ר.ס ווחיטאווי כ-"הרי היהודים" שלשם נמלטו החיילים הפורטוגזים לאחר קרב וופלה במלחמת אתיופיה-אדאל שבו נהרג מפקדם כריסטובאו דה גאמה שהיה גם בנו של הספן הנודע ואסקו דה גאמה, הזיהוי של ר.ס ווחיטאווי הוא הוכחה להתיישבות יהודית באזור וולו. באמבה גשן בעבר היה מבצר בו גברים קרובי משפחת קיסר אתיופיה היו מוחזקים עד שמקלים את הירושה או מתים. על פי נתוני הסוכנות המרכזית לסטיסטיקה של אתיופיה לשנת 2007, אוכלוסיית הפלך מונה כ- 121,899 תושבים שמתוכם כ-4.83% החיים באזורים עירונים. שטחו הכולל של הפלך הוא כ- 882.24 קמ"ר, צפיפות האוכלוסייה בפלך הוא כ- 138.17 איש לקמ"ר. אתנית, רוב תושבי הנפה הם אמהרים (99.91%). החלוקה הדתית בנפה מתחלקת לנוצרים אורתודוקסים (73.92%) ומוסלמים (25.85%) Eloi Ficquet, "Ambasäl" in Siegbert Uhlig (Editor), Encyclopaedia Aethiopica: A-C, Otto Harrassowitz Verlag, 2003, ISBN 3447047461, p. 224 "היסטוריה מקומית באתיופיה" אתר המכון הנורדי ללימודי אפריקה ר.ס ווחיטאווי, המסע הפורטוגזי לחבש 1441 - 1543, עמוד 56. Census 2007 Tables: Amhara Region, Tables 2.1, 2.4, 2.5, 3.1, 3.2 and 3.4. 1994 Population and Housing Census of Ethiopia: Results for Amhara Region, Vol. 1, part 1, Tables 2.1, 2.7, 2.10, 2.13, 2.17, Annex II.2 (accessed 9 April 2009)
Trypanosoma cruzi

Trypanosoma cruzi (טריפנוזומה קרוזי או טריפנוסומה קרוזי), מין טפילי השייך לסוג Trypanosoma. המין אחראי למחלות טריפנוזומיאזיס בבני אדם ובבעלי חיים באמריקה. המחלה מועברת באמצעות פרטי פשפשים טורפניתיים מתת-המשפחה Triatominae, המפרישים צואה על פני העור ובמקביל עוקצים; לאחר מכן האדם מגרד את אזור העקיצה וההפרשות הנגועות חודרות לגופו. טריפנוזומיאזיס אמריקני, או מחלת צ'אגאס, היא מחלה העלולה להיות קטלנית. למחלה שתי צורות, טריפומסטיגוטים (השלב בו הטפיל מדבק) המתפתח בזרם הדם ואמסטיגוטים (שלב התרבות של הטפיל) המתפתח ברקמות. המחלה עלולה להתפתח בלי שניתן להבחין בה, ולהיראות כנפיחות מקומית באתר החדירה של הטפיל מבעד לעור. הצורה הכרונית עלולה להתפתח 10 עד 20 שנה לאחר ההידבקות. צורה זו משפיעה על איברים פנימיים (הלב, הוושט, המעי הגס ומערכת העצבים ההיקפית). הסובלים מן המחלה עלולים למות מכשל בלב. המחלה מטופלת באמצעות ניפוטימוקס ובנזנידאזול, אולם אלו אינם יעילים במקרה של מחלה כרונית, לה אין תרופה יעילה. מחזור חייו של טפיל Trypanosoma cruzi מתחיל בבעל חיים, כדוגמת ארמדילים וכלבים ביתיים. פשפשים ממשפחת הטורפניתיים משמשים כווקטורים להעברת המחלה. כאשר הפשפש צורך מנת דם, הוא יונק גם טפילי T. cruzi. בגופו של הפשפש עוברים הטפילים לשלב התפתחותי הנקרא אפימסטיגוט, שבו הם יכולים להתרבות. לאחר התרבות בתהליך מיטוזה, עוברים האפימסטיגוטים לדופן התא הרקטלי. בשלב זה הופך הטפיל למדבק. T. cruzi מדבקים נקראים טריפומסטיגוטים. כאשר הפשפש עוקץ אדם ומפריש, הטריפומסטיגוטים נמצאים בהפרשות. הטריפומסטיגוטים חודרים לגוף האדם דרך פצע העקיצה, או באמצעות מעבר דרך ממברנה רירית. כאשר חודרים הטפילים לתא אנושי, הם הופכים לאמסטיגוטים, שלב נוסף בהתפתחותם שבו הם מתרבים במיטוזה. לאחר התרבות מצטברת כמות גדולה של אמסטיגוטים בתא, ופסאודוציסטים מתפתחים בתאים הנגועים. אז הופכים האמסטיגוטים חזרה לטריפומסטיגוטים, והתא מתפקע. לאחר מכן הטריפוסטיגוטים עוברים להדבקת תאים אחרים, או נמצצים על ידי פשפשים אחרים. בין היתר הטפיל מתחמק מפעולת מערכת החיסון, עקב מניעת פעולת חלבוני המשלים, כמו הפעילות של חלבון DAP, שגורם להפרדה בין חלקי הקומפלקס C3 Convertase. קומפלקס זה הכרחי לצורך עצירת פעילות הפתוגן, למשל באמצעות יצירה של חור בממברנה בצורת membrane attack complex ‏(MAC). מדיה וקבצים בנושא Trypanosoma cruzi בוויקישיתוף Trypanosoma cruzi, באתר NCBI (באנגלית) Trypanosoma cruzi, באתר GBIF (באנגלית) אנימציה שמסבירה את מעגל החיים של הטפיל באדם, סרטון באתר יוטיוב
יצחק רוט

יצחק רוט (1907–1978) היה ראש מועצת נשר בין השנים 1972-1957 ופעיל בהקמת העיר. יצחק רוט נולד בשנת 1907 בעיירה קטנה על יד העיר קולומיאה בגליציה המזרחית, באותה תקופה תחת שלטון פולין. עם תום מלחמת העולם הראשונה עברה משפחת רוט לווינה, שם למד וסיים את לימודיו בבית הספר למסחר. בתקופת נעוריו, היה פעיל בתנועות הנוער החלוציות "השומר" ו"העובד הציוני". כדי לקבל את הסרטיפיקט הנכסף שהיווה את אשרת הכניסה לארץ ישראל, חייב היה להיות בעל מלאכה. לשם כך למד זגגות וכך, בשנת 1935 עלה לארץ והתיישב בשכונת נשר, תחילה בחדר שכור בצריף יחד עם אשתו ובתו, ומספר שנים לאחר מכן בצריף נפרד. שנה לאחר עלייתו היה בין כובשי העבודה במחצבת נשר ועבד בחציבת חומר ובמילוי קרוניות להובלת החומר למפעל המלט הגדול "נשר", ובשנת 1947 החל לעבוד במפעל עצמו. היה חבר בארגון ההגנה, חבר ועדת הביטחון של השכונה ופעיל בחיי הקהילה. בשנת 1943 נבחר כיושב ראש ועד שכונת נשר ושימש בתפקיד זה מתקופת מלחמת העצמאות ועד להקמת המועצה המקומית נשר. כל פעילותו הציבורית הזו נעשתה בהתנדבות כמקובל באותה תקופה. בשנת 1949 משפחתו הייתה אחת משלוש המשפחות הראשונות שעברו לגור בגבעת נשר, שכונה אותה ייסד ובנה בה את ביתו במו ידיו. בשנת 1952, עם הקמת המועצה המקומית נשר, אוחדו ארבע השכונות שבאזור לגוף מנהלי אחד: שכונת נשר, גבעת נשר, תל חנן ובן דור. הוא עבר לכהן כחבר באותה מועצה מתוקף תפקידו כיושב ראש ועד שכונת נשר. בשנת 1957, לאחר התפטרות ראש המועצה הראשון יהודה שומרוני, נבחר לכהן כראש המועצה המקומית וחדל מעבודתו במפעל המלט. נבחר לעוד שלוש קדנציות רצופות בשנים 1959, 1965 ו-1969, כאשר עמד בראש רשימת מפא"י. בשנת 1972 פרש מרצונו מראשות והמשיך להיות חבר במועצת נשר עד 31 בדצמבר 1973. ושש שנים לאחר מכן, בשנת 1978 נפטר בביתו שבגבעת נשר. עיקר פעילותו כראש מועצה הייתה בהפיכת שני היישובים הערביים הנטושים והשכונות הקטנות היהודיות שכיום מהווים את העיר נשר ליישוב עברי מן השורה הראשונה. בתקופתו נבנו השיכונים למפוני הבתים הנטושים, הצריפים והמעברה שנבנתה לאורך הציר הראשי המחבר את שכונות נשר לחיפה. שיכונים אלו עזרו בקליטת אלפי עולים נוספים שהחיו את העיר. שכונת גבעת עמוס נבנתה והחלה התרחבותה של שכונת תל חנן לכיוון ההר. בתקופת כהונתו טופח וקודם החינוך המשלים ושופרו השירותים לתושבים. ביוזמתו הוכנה תוכנית האב להרחבת היישוב נשר לכיוון שלוחות הר הכרמל, במסגרתה נפרצה דרך מתל חנן לשכונת הוד הכרמל (דניה) שבחיפה. כאות הוקרה על פעילותו לטובת הקהילה ותרומתו הרבה של רוט להתפתחות היישוב נשר, הוחלט לאחר פטירתו לקרוא על שמו את השכונה העתידה לקום על מורדות הכרמל - שכונת רמות יצחק. בשנת 1978 נפטר בביתו שבגבעת נשר. בגבעת נשר בצמוד לרחוב החלוצים הוקם גן הנושא את שמו בשם "גן יצחק". הגן מקיף את האנדרטה לחללי מלחמות ישראל הנמצאת בראש הגבעה. ושוכן מול ביתו ששכן ברחוב החלוציפ. בגן ארבעה פסלים של הפסלת עליזה פרקש וכן מגרש משחקים ומתקני ספורט. מדיה וקבצים בנושא יצחק רוט בוויקישיתוף ילקוט הפרסומים 1578, 17 בנובמבר 1969, עמוד 589
סוקטה TB

סוקטה TB היא סדרת מטוסים קלים בעלי מנוע בוכנה יחיד שתוכננה בשנות השבעים המאוחרות ומיוצרת על ידי סוקטה. האותיות TB בשם המטוס נגזרו מהשם תרבס (Tarbes), עיר בדרום צרפת בה מיוצר המטוס. סדרת מטוסי הסוקטה TB מורכבת מחמשת המטוסים הבאים: TB-9 טמפיקו GT‏ (TB-9 Tampico GT) TB-10 טובגו GT‏ (TB-10 Tobago GT) TB-200 טובגו XL GT‏ (TB-200 Tobago XL GT) TB-20 טרינידד GT‏ (TB-20 Trinidad GT) TB-21 טרינידד TC GT‏ (TB-21 Trinidad TC GT) כל המטוסים דומים למראה, הן חיצונית והן פנימית אך רק כני הנסע של ה-TB-20 וה-TB-21 מתקפלים. ההבדל המשמעותי ביותר בין הדגמים השונים הוא עוצמת המנוע הגדלה מ-160 כוח-סוס של מנוע ה-TB-9,‏ 180 כוח-סוס של מנוע ה-TB-10,‏ 200 כוח-סוס של מנוע ה-TB-200,‏ ועד ל-250 כוח-סוס של מנועי ה-TB-20 וה-TB-21. ההבדל היחיד בין ה-TB-20 ל-TB-21 הוא שלאחרון הוסף מגדש טורבו (Turbocharger), ומכאן האותיות TC. לכל המטוסים יש מדחף בעל פסיעה משתנה מלבד ה-TB-9, לו יש מדחף בעל פסיעה קבועה. בשנת 2000 עברו תכנוני המטוסים תהליך מודרניזציה ולשמם נוספו האותיות GT, ראשי תיבות של Generation Two (דור שני). לגרסאות ה-GT יש קבינה גדולה יותר והוכנסו בהם שיפורים אווירודינמיים. ה-TB-30 אפסילון (TB-30 Epsilon) שיוצר על ידי סוקטה בעבר לשימוש כמטוס אימון צבאי אינו קשור למטוסי ה-TB האחרים חרף שמו. גרסה משופרת של מטוס זה כונתה TB-31 אומגה (TB-31 Omega) אך מעולם לא נכנסה לייצור סדרתי. המטוס TB-360 טנגרה (TB-360 Tangara) היה מטוס קל דו-מנועי שהתבסס על ה-GA-7 קוגר מתוצרת גאלפסטרים, אך גם הוא לא נכנס לייצור סדרתי. אוסטרליה אוסטרליה ישראל ישראל מטוסי TB-20 טרינידד הופעלו בחיל האוויר הישראלי תחת הכינוי "פשוש" מפברואר 1995 ועד אפריל 2005. 22 מטוסי TB-20 נקנו על ידי חיל האוויר הישראלי ב-1994 והם החליפו את מטוסי הצסנה 206U שיצאו משימוש בחיל ב-1997. המטוסים שרתו בטייסת 135 ("מלכי האוויר") וכן בבסיסי הטיסה השונים של החיל. המטוסים שימשו לניוד מהיר של בכירי החיל וצה"ל. בדצמבר 2004 החלו מטוסי הבוננזה A36 ("חופית") להחליפם בהדרגה. ב-3 במרץ 2003, לאחר השעה 21:00, התרסק מטוס "פשוש" זמן קצר לאחר שהמריא מבסיס רמון במהלך אימון. בהתרסקות נהרג טייס המטוס, רס"ן תומר-יוסף גוטרמן, סמ"ט א' (סגן מפקד טייסת) 190 ("מגע הקסם"). הרפובליקה העממית של סין  סין צרפת צרפת צוות: 1 קיבולת: 3 או 4 נוסעים אורך: 25 רגל 5 אינץ' (7.75 מטר) מוטת כנפיים: 32 רגל 8 אינץ' (9.97 מטר) גובה: 9 רגל 4 אינץ' (2.85 מטר) שטח כנף: 128.04 רגל² (11.90 מטר²) משקל ריק: 1,980 ליברות (900 ק"ג) משקל המראה מרבי: 3,080 ליברות (1,400 ק"ג) הנעה: מנוע אחד מדגם IO-540 מתוצרת לייקומינג, המייצר דחף של 250 כוח-סוס (186 קילו-וואט) מהירות שיוט: 188 מיל/שעה (163 קשר, 305 קמ"ש) טווח: 796 מיל (697 מיל ימי, 1,290 ק"מ) סייג רום: 20,000 רגל (6,100 מטר) קצב טיפוס: 1,200 רגל/דקה (6.1 מטר/שנייה) מרחק המראה: 1,656 רגל (505 מטר) מרחק נחיתה: 1,509 רגל (460 מטר) EADS סוקטה - תעופה קלה, האתר הרשמי Socata TB Users Group נדב נוקד, ‏היורש, בטאון חיל האוויר 110, אוגוסט 1996, באתר הספרייה הדיגיטלית להיסטוריה ומורשת חיל האוויר
סטיבן פינאר

סטיבן ז'רום פינאר (נולד ב-17 בפברואר 1982 ביוהנסבורג שבדרום אפריקה) הוא כדורגלן עבר דרום אפריקאי. פינאר שיחק בתור קשר תוקף או קיצוני שמאלי והוא היה קפטן נבחרת דרום אפריקה. את קריירת הכדורגל המקצועי שלו החל באייאקס קייפטאון, קבוצת הבת של אייאקס אמסטרדם ההולנדית. בשנת 2001 הוא עבר לשחק באייאקס אמסטרדם, בה לא הצליח להשתלב בשנתו הראשונה. הופעת הבכורה שלו במדי אייאקס אמסטרדם נרשמה בפברואר 2002 במשחק מול נאק ברדה, בו ניצחה אייאקס 1 - 0. פינאר הפך לשחקן פותח בהרכב יחד עם שחקנים כמו רפאל ואן דר וארט, זלאטן איברהימוביץ' ועוד. בשנת 2006 חתם פינאר על חוזה לשלוש שנים בבורוסיה דורטמונד. בשנת 2007 הושאל לעונה אחת על ידי דורטמונד לאברטון, ובתום תקופת ההשאלה נרכש פינאר על ידי האנגלים. בחלון העברות של ינואר 2011 עבר לטוטנהאם הוטספר תמורת 2.5 מיליון לירות שטרלינג. פינאר לא הצליח להשתלב בטוטנהאם, והשתתף ב-10 משחקים שבהם לא הצליח להבקיע. בינואר 2012 הושאל בחזרה לאברטון. בתום תקופת ההשאלה נרכש פינאר על ידי אברטון. ב-19 באוגוסט 2016 חתם בסנדרלנד. ב-5 ביולי 2017 חזר פינאר לאחר 16 שנה לדרום אפריקה וחתם בבידווסט ויטס. ב-1 במרץ 2018 הודיע על פרישה מכדורגל. בצעירותו היה פינאר חלק מנבחרת הנוער של דרום אפריקה. את הבכורה בנבחרת הבוגרת ערך בניצחון 2 - 0 על טורקיה. פינאר היה חלק מנבחרת דרום אפריקה במונדיאל 2002 ובמונדיאל 2010. ב-2 באוקטובר 2012 הודיע על פרישתו מהנבחרת. מדיה וקבצים בנושא סטיבן פינאר בוויקישיתוף אתר האינטרנט הרשמי של סטיבן פינאר סטיבן פינאר, ברשת החברתית פייסבוק סטיבן פינאר, ברשת החברתית אקס (טוויטר) סטיבן פינאר, ברשת החברתית אינסטגרם סטיבן פינאר, באתר Transfermarkt סטיבן פינאר, באתר Soccerway סטיבן פינאר, באתר BDFutbol סטיבן פינאר, באתר WorldFootball.net סטיבן פינאר, באתר National Football Teams סטיבן פינאר, באתר FootballDatabase.eu סטיבן פינאר, באתר ESPN פרופיל המאמן, באתר Transfermarkt ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
מוחמד סנוואר

מוחמד איברהים חסן אל-סִנְוַאר (בערבית: محمد سنوار, מכונה "אבו איברהים"; נולד ב-16 בספטמבר 1975 במחנה הפליטים ח'אן יונס) הוא פעיל בכיר בזרוע הצבאית של חמאס, גדודי עז א-דין אל קסאם, ואחיו של מנהיג החמאס יחיא סנוואר. בעבר היה מפקד חטיבת ח'אן יונס של הזרוע הצבאית, ונכון ל-2024 מתפקד כראש מטה המבצעים בארגון. היה כלוא במשך שלוש שנים בידי הרשות הפלסטינית. היה מעורב בפיגועים רבים נגד יעדים אזרחיים וצבאיים של ישראל מאז ראשית שנות ה-90, ובפרט מאז פרוץ האינתיפדה השנייה. עמד מאחורי שיגור וייצור רקטות קסאם ופצצות מרגמה, וכן מאחורי מאות פיגועי ירי, הנחת מטענים, ומימון ייצור אמל"ח. ישראל ניסתה כמה פעמים להתנקש בחייו. מוחמד סנוואר נולד ב-16 בספטמבר 1975 במחנה הפליטים ח'אן יונס שבעזה, למשפחה שמוצאה ממג'דל שלפני 1948. מחומד הוא אחיו הצעיר של יחיא סנוואר, שנולד 1962. מוחמד סנוואר התחנך בבתי ספר שהופעלו על ידי אונר"א. הצטרף לחמאס עם הקמתה ב-1987, השתתף באינתיפאדה הראשונה, ולאחר מכן גם הצטרף גם לזרוע הצבאית של חמאס, גדודי עז א-דין אל-קסאם. מאז ראשית שנות התשעים, סנוואר מכוון פעילות טרור נגד ישראל, ומשום כך הוא נחשב למבוקש בכיר. בראשית שנות ה-90 הוא היה כלוא במשך תשעה חודשים בישראל, ובמשך שלוש שנים נוספות בבתי הכלא של הרשות הפלסטינית. לאחר פרוץ האינתיפאדה השנייה בשנת 2000, הוא הצליח לברוח מבית הכלא של הרשות ברמאללה. עם סיום פינוי היישובים הישראליים מרצועת עזה במסגרת ההתנתקות בשנת 2005, חמאס חשף בתקשורת את ראשיו, המאיישים את שרשרת הפיקוד העליונה שלו ברצועת עזה. בחשיפה זו כונה מוחמד סנוואר בתואר "מפקד חטיבת ח'אן יונס". באינתיפאדה השנייה ניצל משלושה ניסיונות חיסול. באוקטובר 2004 ביתו בח'אן יונס נהרס על ידי כוחות חיל הנדסה ישראליים, בשל מעורבותו בתכנון פיגועים ושיגור ירי רקטות לעבר ישראל. באוקטובר 2006 כשל ניסיון סיכול ממוקד בו, והטיל שיועד למכונית בה נסע פגע בבניין סמוך וגרם למותם של שני אזרחים. שמו של סנוואר נקשר לחטיפת החייל הישראלי גלעד שליט. קישור זה בוצע לנוכח מעמדו הבכיר של סנוואר בהיררכיה הצבאית של חמאס, וכן לנוכח סברות לפיהן שליט מוחזק באזור העיר ח'אן יונס. לקישור תרמה גם הידיעה לפיה מוחמד סנוואר הוא אחיו הצעיר של יחיא סנוואר, אחד ממייסדי הזרוע הצבאית של חמאס, אשר נשפט למאסרי עולם והיה כלוא בישראל עד שחרורו בעסקת החליפין. ב-16 בנובמבר 2012 הפציץ חיל האוויר הישראלי את ביתו של סנוואר במסגרת מבצע עמוד ענן, וב-2014, במסגרת מבצע צוק איתן, שוב הופצץ ביתו. במלחמת חרבות ברזל, הוצע על ראשו סכום של כ-300 אלף דולר. ראיון עם מוחמד סינואר בתוכנית "רב הנסתר על הגלוי", אל-ג'זירה, מאי 2022 (בערבית) ראיון עם מוחמד סנואר לרגל ההתנתקות, באתר הרשמי של חמאס, 2005 עינב חלבי, האח האכזרי ש"חזר מהמתים" - וכנראה ירש את מוחמד דף: זהו מוחמד סינוואר, באתר ynet, 5 באוקטובר 2024 מחצית מהנהגת הזרוע הצבאית של חמאס חוסלה וכ-14,000 מחבלים נפגעו, באתר צה"ל, ‏16.7.2024 محمد السنوار عضو هيئة أركان كتائب القسام وأحد مهندسي "صفقة شاليط" | الموسوعة | الجزيرة نت, web.archive.org, ‏2023-11-15 ברק רביד, הנהגת החמאס עולה מהמחתרת, באתר nrg‏, 3 בספטמבר 2005 כוח צה"ל הרס את ביתו של ראש מחבלי החמאס בחאן יונס, באתר ערוץ 7, 25 באוקטובר 2004 אבי יששכרוף, עמוס הראל, הסוכנויות, חמאס ידרוש לשחרר בכירים תמורת גלעד שליט, בהם מתכנן הפיגוע במלון "פארק", באתר הארץ, 7 בדצמבר 2006 לא רק ‘אח של’: 10 דברים שאולי לא ידעתם של מוחמד סינוואר | פרופיל
המנון בורונדי

ההמנון הלאומי של בורונדי הוא ה-Burundi Bwacu, או "בורונדי האהובה", החל לשמש בתור המנון הלאומי של המדינה בשנת 1962, עם הכרזת העצמאות של המדינה. מילות השיר חוברו על ידי קבוצת כותבים בהובלתו של ז'אן-בפטיסט נתאהוקאג'ה, כומר קתולי, והולחן על ידי מארק בארנגייבו. השיר נכתב בקירונדי ובצרפתית, שתי השפות הרשמיות של המדינה. Burundi Bwâcu, Burundi buhire, Shinga icúmu mu mashinga, Gaba intahe y'úbugabo ku bugingo. Warápfunywe ntíwapfúye, Waráhabishijwe ntíwahababuka, Uhagurukana, goduedeeka, uhagurukana, uhagurukana, ubugabo urîkukira. Komerwamashí n'ámakúngu, Habwa impundu nâbâwe, Isamírane mu mashinga, isamírane mu mashinga, Burundi bwâcu, rági ry'ábasôkúru, Ramutswa intahe n'íbihúgu, Ufatanije ishaka n'ubúhizi; Vuza impundu wiganzuye uwakúganza uwakúganza. Burundi bwâcu, nkóramútima kurí twese, Tugutuye amabóko, umutima n'úbuzima, Imâna yakúduhaye ikudútungire. Horana ubumwe n'ábagabo n'ítekane. Sagwa n'úrweze, sagwa n'ámahóro mezá. Cher Burundi, ô doux pays, Prends place dans le concert des nations. En tout bien, tout honneur, accédé à l'indépendance. Mutilé et meutri, tu es demeuré maître de toi-même. L'heure venue, t'es levé Et fièrement tu t'es hissé au rang des peuples libres. Reçois donc le compliment des nations, Agrée l'hommage de tes enfants. Qu'à travers l'univers retentisse ton nom. Cher Burundi, héritage sacré de nos aïeux, Reconnu digne de te gouverner Au courage tu allies le sentiment de l'honneur. Chante la gloire de ta liberté reconquise. Cher Burundi, digne objet de notre plus tendre armour, A ton noble service nous vouons nos bras, nos cœurs et nos vies. Veuille Dieu, qui nous a fait don de toi, te conserver à notre vénération. Sous l'egide de l'Unité, Dans la paix, la joie et la prospérité. בורונדי האהובה, מולדתנו העדינה, תפסי את מקומך במזמור הלאומים, עם כוונות טהורות וזכות היכנסי לעצמאותך, פצועה וחבולה, נשארת אדונית לעצמך. כאשר הגיעה השעה, נוסדת מתרוממת בכבוד לשורת העמים החופשיים קבלי אם כן את ברכות העמים קבלי את הערכת בנייך החוצים את העולם, מצלצלים בשמך בורונדי האהובה, מורשת אבות אבותינו הקדושה מוכרת כראויה לשלטון עצמי באומץ לבך גם ניחן כבודך רננו את זוהרה של החירות שנכבשה שנית בורונדי האהובה, הראויה לאהבתנו העדינה ביותר, נשבעים אנו לשירותך האציל, בידינו, בליבנו ובחיינו, מי יתן והאל שהעניקך לנו, ישמרך כמושא הערצתנו תחת מגן האחדות, בשלום, באושר ובשגשוג דגל בורונדי סמל בורונדי מידע על היצירה "המנון בורונדי" באתר מיוזיק בריינז